cyanic-selkie/wikianc huggingface dataset:
Վերնիգերոդե
Պատմություն
1427 - խաղատունը (ներկայումս` քաղաքապետարան) նվիրվում է քաղաքին։
1429 - մահանում է Վերնիգերոդեի իշխանական տան վերջին ներկայացուցիչը. իշխանությունը անցնում է Շտոլբերգ կոմսերին։ Բնակչությունը այդ ժամանակ ապրում է մեղրի, արծաթի, կոբալտի վաճառքի եկամուտով, ինչպես նաև զբաղվում է որսորդությամբ և անտառապահությամբ։
1528 թվականի օգոստոսի 5-6 - 554 տներից 470-ը այրվում են հրդեհից։
Երեսնամյա պատերազմի ընթացքում (1618-1648) քաղաքը բազմիցս ենթարկվում է ասպատակությունների և թալանի։
1714 - Վերնիգերոդեի իշխանությունը ընդգրկվում է Բրանդենբուրգ-Պրուսիայի կազմում։ 17-18-րդ դարերում արտադրությունը սահմանափակվում է գյուղմթերքների վերամշակմամբ, իսկ 18-րդ դարի վերջին անցում է կատարվում մանուֆակտուրաներին։
1847 - հրդեհից այրվում են քաղաքային Հինտերշտրասե, Միտելշտրասե, Հայդեշտրասե թաղամասերը։ Հրդեհից փրկվում է միայն 10 տուն, այդ թվում` քաղաքի ամենահին տունը` Հինտերշտրասե 48, որը կառուցվել էր 1400 թվականին։ Հրդեհից վնասը կազմում է 100.000 թալեր։
1872 - անցկացվում է Վերնիգերոդե - Հալբերշտադտ երկաթուղին։
1899 - ավարտվում է Վերնիգերոդե - Նորդհաուզեն նեղգիծ երկաթուղին։ Քաղաքը դառնում է հանգստի վայր։
1918 - քարոզիչ Յակով Կրեկերը բացել է Ավետարանական դպրոց Ռուսաստանի գերի զինվորների համար։ Այդտեղից էլ իր սկիզբն է առել «Լույս արևելքին» միսիոներական ընկերությունը ։
Ամրոց
Ամրոցի շինարարությունը սկսվել է 12-րդ դարում իշխան Ադալբերտի նախաձեռնությամբ։
Երեք դար անց` 1429 թվականին` Վերնիգերոդե իշխանական տոհմի վերջին ներկայացուցչի մահից հետո, իշխանությունն ու ամրոցը անցնում են Շտոլբերգ իշխաններին։
15-րդ դարում ամրոցը անուշադրության է մատնվում, իսկ 1674-1676 թվականներին վերակառուցվում է բարոկկո ոճով։ 1710 թվականին նոր իշխանները նստավայրը տեղափոխում են ամրոց։
Մինչև 1929 թվականը ամրոցը եղել է իշխանական նստավայր, որից հետո նրա մի մասը բացվում է հասարակության համար։
1949 թվականի ապրիլի 16-ին ամրոցում բացվում է թանգարան` բաղկացած 40 սրահներից։
Պատմական քաղաքապետարան
Քաղաքապետարանը` Գերմանիայի ճարտարապետության նշանավոր հուշարձանը, Վերնիգերոդեի խորհրդանիշն է։ Շենքն ի սկզբանե կառուցվել է որպես խաղատուն` դառնալով իշխանական տան զվարճանքի վայր։ Նրա մասին առաջին վկայությունները վերաբերում են 1277 թվականին։ Երկրորդ հարկում գտնվել է բեմը, որում թափառական դերասանները ազնվական իշխաններին ներկայացրել են իրենց արվեստը։
1427-1450 թվականների միջակայքում խաղատունը քանդել են` տեղում քարե շենք կառուցելով։ 1494-1498 թվականներին Անդրեաս Շպրենգելի ղեկավարությամբ քարե հիմքի վրա փայտե կոնստրուկցիաներ են կառուցվել։ Աչքի են ընկնում շենքի ճակատային և կողային հատվածների փայտե 33 քանդակները, որոնք պատկերում են սրբերի, կույսերի, ծաղրածուների, ծառաների։ Հանգստյան օրերին և զբոսաշրջային սեզոնին քաղաքապետարանում էքսկուրսիաներ են կազմակերպվում։
Wohltaeterbrunnen
Առևտրական հրապարակում գտնվում է Wohltaeterbrunnen շատրվանը, որը կառուցվել է 1848 թվականին։ Այն կանգնեցվել է այն մարդկանց հիշատակին, ովքեր ծառայություններ են մատուցել քաղաքին։ Վերին մասում ազնվականական խավի մարդկանց անուններ են և իշխանական խորհրդանշաններ, ներքևում` հասարակ մարդկանց։ Շատրվանը կառուցվել է նեոգոթիկայի ոճով հարևան Իլզենբուրգ քաղաքում։ 1989-1991 թվականներին շատրվանը վերանորոգվել է` գրավելով լուսանկարվել սիրող զբոսաշրջիկներին։
Վեստերնտոր
Վեստերնտոր խաչմերուկում է գտնվում Վեստերնտորտուրմ աշտարակը` քաղաքային պատից պահպանված միակ հատվածը։ Հին ժամանակներում այն քաղաքի արևմտյան մասի մուտքն է եղել։ Աշտարակի բարձրությունը 38 մ է։
Ամենափոքր տունը
Վերնիգերոդեի ամենափոքր տունը կառուցվել է 1800 թվականին. երկու տների արանքում եղած հատվածը բավարարել է երկու նեղ պատուհանների լայնությամբ տուն կառուցելու համար։ Տունն ունի միայն միջանցք, պահարան և ննջասենյակ տանիքի տակ։ Սկզբում տանն ապրել է մի կոշկակարի ընտանիք։ Մինչև 1976 թվականը այնտեղ բնակություն էր հաստատել մի կին։ 1992 թվականին տունը վերանորոգվել է և բացվել զբոսաշրջիկների համար։
Ծուռ տուն
Քաղաքապետարանից ոչ հեռու գտնվում է «ծուռ տունը»։ Այն նախկինում եղել է ջրաղաց, որի մասին առաջին հիշատակումները հանդիպում են 1356 թվականին։ 1680 թվականին այն դարձրել են տուն. փոքրիկ առվակը վնասել է նրա հիմքը այնքան, մինչև որ տունը թեքվել է ժայռին։ Առվակից արդեն հետք չի մնացել, սակայն տունը կանգուն է մինչ օրս։
Կրումելի տուն
Տունը 1674 թվականին կառուցել է Հայնրիխ Կրումելը։ Տան ճակատային մասը զարդարված է փայտե բազմաթիվ քանդակներով։
Գոթական տուն
Կառուցվել է 15-րդ դարի կեսին։ Մինչև 1538 թվականը տանն ապրել են Ադենբյուտելները, որից հետո այն ձեռք էբերել Վիլհելմ Ռայֆենշտայնը, ով վերակառուցել ու ներկել է այն։ Տունն իր անունը ստացել է 19-րդ դարում, երբ բոլոր տներն այդպես կոչվեցին։ Տունը հյուրանոցի է վերածվել 1848 թվականին։
Բրոկենբան
«Բրոկենբան» նեղգիծ գնացքը, որ կառավարվում է հին շոգեքարշով, հասարակական տրանսպորտի միակ տեսակն է, որով կարող են բարձրանալ Բրոքեն լեռը։ Երկաթգծի լայնությունը 1 մ է, երկարությունը` 60 կմ։ Իր տեսակով առանձնահատուկ երկաթուղին Վերնիգերոդեն կապում է Նորդհաուզեն քաղաքին` անցնելով Հարցի գողտրիկ բնության միջով։
Արտաքին հղումներ
Կատեգորիա:Գերմանիայի քաղաքներ
Թագավորական գրական հասարակություն
Թագավորական գրական հասարակություն (The Royal Society of Literature), Մեծ Բրիտանիայի հեղինակավոր գրական կազմակերպություն, որը ստեղծվել է 1820 թվականին թագավոր Գեորգ 4-րդի կողմից` «գրականության բնագավառում վաստակի խրախուսման և գրական տաղանդների խթանման նպատակով» ։ Ընկերությունը գտնվում է Լոնդոնի Սոմերսեթ հաուսում։
Հասարակության անդամություն
Հասարակությունն ունի մոտավորապես 500 անդամ, որոնցից յուրաքանչյուրն իրավունք է ստանում օգտագործել F.R.S.L. հապավումը անվան մոտ։ Ընկերություն են ընդունվում գրողներ, բանաստեղծներ, դրամատուրգներ, կենսագիրներ, ճանապարհորդական ուղեցույցներ գրողներ, գրականագետներ և անգլերեն լեզվով գրող սցենարիստներ։ Թեկնածուին ներկայացվող պահանջները. Առնվազն երկու հրատարակված գիրք, հասարակության առնվազն երկու գործող անդամների առաջարկներ։ Ընտրություններն անցկացվում են տարին երկու անգամ։ Քվեարկությանը մասնակցում են հասարակության նախագահը, փոխնախագահները և խորհուրդը։ 70 թեկնածուներից շուրջ 15-ը տարեկան դառնում են հասարակության անդամ։ Հասարակության նորընտիր անդամներից են Յան Բենքսը (2009), Իմթիազ Դարկերը (2011)։ Ընտրվելուց հետո հասարակության նոր անդամները Բայրոնի կամ Դիքենսի գրիչով պաշտոնական գրանցամատյանում մուտքագրում են իրենց անունները։ Հասարակության խորհուրդը հավաքվում է ամիսը մեկ անգամ ՝ քննարկելու դասախոսությունների, գրական ընթերցումների, վեճերի ծրագիրը։ Գրականության թագավորական ընկերությունը հրատարակում է ամենամյա ալմանախ և շնորհում է մի շարք մրցանակներ և պարգևներ։
Նախագահների ցուցակ
Թագավորական գրական հասարակության առաջին նախագահը անգլիացի գրող և փիլիսոփա եպիսկոպոս Թոմաս Բյորջենսն էր ։
Այս տարիների ընթացքում Թագավորական գրական հասարակության նախագահներ են եղել.
Արտաքին հղումներ
Կատեգորիա:Բրիտանական գրականություն Կատեգորիա:1820 հիմնադրումներ Միացյալ Թագավորությունում Կատեգորիա:Միացյալ Թագավորության գրական խմբավորումներ
Ռոբերտ Աուման
Ռոբերտ Աուման (Yisrael Robert John Aumann, ישראל אומן, ), հրեա ականավոր մաթեմատիկոս, Երուսաղեմի Հրեական համալսարանի պրոֆեսոր, Նոբելյան մրցանակի դափնեկիր՝ խաղերի տեսության վերլուծության միջոցով կոնֆլիկտի և համագործակցության էության ընկալման խորացման համար (2005)։
Կենսագրություն
Ծնվել է Գերմանիայում, սակայն ընտանիքն ստիպված է եղել գաղթել ԱՄՆ։ Մեծացել է Նյու Յորք քաղաքում, ավարտել տեղի Սիթի քոլեջը և Մասաչուսեթսի տեխնոլոգիական ինստիտուտը, որտեղ պաշտպանել է դոկտորական թեզ մաթեմատիկայից։
1956 թ. հայրենադարձվեց Իսրայել և բնակություն հաստատեց Երուսաղեմում։ Մինչև թոշակի անցնելը Հրեական համալսարանի ռացիոնալ հետազոտությունների կենտրոնում պրոֆեսոր էր։ 1983 թ. պարգևատրվել է Խարվիի մրցանակով։ 1994 թ. Աումանը մեկ այլ պրոֆեսորի՝ Միխայիլ Բրունոյի հետ, պարգևատրվեց Իսրայելի պետական մրցանակով։
1956 թ. ղեկավարել է Խաղերի տեսություն միությունը, իսկ 1990-ական թվականներին եղել է Իսրայելի մաթեմատիկոսների միության նախագահը։ Բացի այդ Եվրոպայի մաթեմատիկական միություն ամսագրի պատասխանատու խմբագիրն էր։ Աումանը մոտ 40 տարի զբաղվել է խաղերի տեսության ուսումնասիրմամբ։
Արտաքին հղումներ
Կատեգորիա:Հրեա տնտեսագետներ Կատեգորիա:Հրեա մաթեմատիկոսներ Կատեգորիա:Հրեա պրոֆեսորներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Մաթեմատիկոսներ այբբենական կարգով Կատեգորիա:20-րդ դարի ամերիկացի տնտեսագետներ Կատեգորիա:Նոբելյան մրցանակի դափնեկիրներ Կատեգորիա:Ամերիկացի տնտեսագետներ Կատեգորիա:Հրեա նոբելյան մրցանակակիրներ Կատեգորիա:Հրեա գիտնականներ Կատեգորիա:Երուսաղեմի հրեական համալսարանի շրջանավարտներ
Կրթությունն Էստոնիայում
Էստոնիայի արդի կրթությունը բաժանված է հիմնական, մասնագիտական և լրացուցիչ տեսակների։ Կրթական համակարգը քառաստիճան է՝ նախադպրոցական, հիմնական, միջնակարգ և բարձրագույն ։ Գոյություն ունի դպրոցների և կրթական ինստիտուտների լայն ցանց։ Էստոնիայի կրթական համակարգը բաղկացած է պետական, համայնքային, հասարակական և մասնավոր կրթական հաստատություններից։ Ներկայումս Էստոնիայում կա 589 դպրոց ։
Բարձրագույն կրթություն
Էստոնիայի հասարակական համալսարանները էականորեն ավելի մեծ ինքնիշխանություն ունեն, քան գործող բարձրագույն ուսումնական հաստատությունները։ Ի հավելումն կազմակերպելու համալսարանների ուսումնական կյանքը՝ կարող են ստեղծվել նոր ուսումնական ծրագիր, սահմանել ընդունելության կանոնակարգ, հաստատել բյուջեն և զարգացման ծրագիրը, ընտրել ռեկտորին ։ Էստոնիայում առկա են չափավոր թվով հասարակական և մասնավոր համալսարաններ։ Ամենամեծ հասարակական համալսարաններն են Տարտուի համալսարանը, Տալլինի տեխնոլոգիական համալսարանը, Էստոնիայի կենսաբանական գիտությունների ակադեմիան, Էստոնիայի արվեստի ակադեմիան, Էստոնիայի երաժշտության և թատրոնի ակադեմիան և ամենամեծ մասնավոր՝ Audentes միջազգային համալսարանը։
Էստոնիայի գիտությունների ակադեմիան Էստոնիայի ազգային գիտությունների ակադեմիան է։ Էստոնիայի ՏՏ արդյունաբերությունը 1950-ականների վերջերին առաջին համակարգչային կենտրոնները հիմնեց Տարտուում և Տալլինում։ Էստոնացի մասնագետները ներդրում են ունեցել և նպաստել ԽՍՀՄ տարբեր նախարարությունների ծրագրային տեխնիկական չափանիշների ապահովման զարգացմանը 1980-ականների ընթացքում ։
Պալեստինա դի Գոյաս
Պալեստինա դի Գոյաս (Palestina de Goiás), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 3317 մարդ՝ 2009 թվականի տվյալներով։ Գրավում է 1 320,7 կմ2 տարածք։ Բնակչության խտությունը՝ 2,44 մարդ/կմ²։
Կրթությունն Էստոնիայում
Արտաքին հղումներ
Կատեգորիա:Կրթությունն Էստոնիայում
Պալեստինա դի Գոյաս
Պատմություն
Քաղաքը հիմնադրվել է 1968 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Իվան Պորֆիրով
Իվան Պորֆիրով (Иван Фёдорович Порфиров, ), ռուս նկարիչ։
Կենսագրություն
Սովորել է Սանկտ Պետերբուրգի գեղարվեստի ակադեմիայում (1885—1892): Պարգևատրվել է Գեղարվեստի ակադեմիայի մի շարք մեդալներով, այդ թվում` խրախուսական փոքր մեդալ (1886), մեծ և փոքր արծաթե մեդալներ և խրախուսական մեծ մեդալ (1887)։ Ավարտել է Ակադեմիայի գիտական կուրսը` «Պետրոս առաքյալը բուժում է տկարին» աշխատանքի համար արժանանալով ոսկե փոքր մեդալի։ «Սբ. Ալեքսանդրիա թագուհու` քրիստոնեության ընդունումը» աշխատանքի համար արժանացել է Սանկտ Պետերբուրգի գեղարվեստի ակադեմիայի ոսկե մեծ մեդալի և 1-ին աստիճանի դասային նկարչի կոչման (1891)։
Սանկտ Պետերբուրգի Քրիստոսի հարության արյան տաճարի խճանկարների մեծ մասի հեղինակն է։
Արտաքին հղումներ
Կատեգորիա:Ռուս նկարիչներ
Արսեն Լյուպեն
Արսեն Լյուպեն (Arsène Lupin), ֆրանսիացի գրող Մորիս Լեբլանի (1864-1941) վեպերի ու նովելների գլխավոր հերոսը, «ջենթլմեն-կողոպտիչ»։ Առաջին անգամ հայտնվել է «Արսեն Լյուպենի ձերբակալությունը» նորավեպում, որը տպագրվել է ֆրանսիական Je sais tout ամսագրում 1905 թվականի հուլիսին։ Լեբլանը գրել է 24 գիրք Լյուպենի մասին։ Դրանից բացի, գոյություն ունեն մի շարք շարունակություններ, այդ թվում նաև գրված հայտնի համահեղինակներ Պիեռ Բուալոյի և Տոմա Նարսեժակի կողմից, ինչպես նաև բազմաթիվ բեմադրությունները, էկրանավորումներ և կոմիքսներ։
Լյուպենի կերպարը մեծապես ոգեշնչվել է «ազնիվ ավազակի» և առաջին հերթին Ռոկամբոլի կերպարից, որը Պոնսոն դյու Տերրայի (1829-1871) հերոսն է։
Արսեն Լյուպենի կենսագրությունը
Բազմիցս փորձ է արվել ներկայացնել Արսեն Լյուպենի ամբողջական կենսագրությունն այն տեղեկությունների հիման վրա, որոնք առկա են Մորիս Լեբլանի ստեղծագործություններում։ Առավել հաջողված են համարվում Ֆ. Լակասենի և Անդրե-Ֆրանսուա Ռուդի աշխատանքները։ Համապատասխանաբար, այդ կենսագրությունները տարբերվում են մի շարք կետերով։
Առավել հավանական է, որ Արսեն Լյուպեն Ռաուլը՝ Հենրիետա դ’Անդրեզիի և Թեոֆրաստ Լյուպենի որդին, կարող է ծնված լինել 1874 թվականին («Կոմսուհի Կալիոստրո» ստեղծագործության մեջ, որի գործողությունները ծավալվում են 1894 թվականին, Արսեն Լյուպենը քսան տարեկան է)։ Նրա ենթադրյալ ծննդավայրը կարող է լինել Բլուա քաղաքը (կախված այն հանգամանքից, թե արդյոք դա ընդունվում է որպես ճշմարտություն, թե այն Լյուպենի հերթական սուտն է)։
Արսենի ծնունդից մի քանի տարի անց նրա մայրը հեռացել է Թեոֆաստ Լյուպենից և որդու հետ բնակություն հաստատել Դրյո-Սուբիզ ընտանիքի տանը։ Այդտեղ Հենրիետան մշտապես ստորացվել է տանտերերի կողմից։ Այդ պատճառով Արսեն Լյուպենը վեց տարեկանում գողանում է Մարի Անտուանետ թագուհու մանյակը, որը Դրյո-Սուբիզ ընտանիքի պարծանքն էր («Թագուհու նոր մանյակը», «Կոմսուհի Կալիոստրո»)։ Չնայած հետաքննությանն այդպես էլ չի հաջողվում պարզել, թե ով և ինչպես է կատարել գողությունը, կասկածն ընկնում է Հենրիետա դ’Անդրեզիի վրա, որն ստիպված է լինում հեռանալ գյուղ, որտեղ էլ մահանում է մի քանի տարի անց։
Արտաքին տեսք
Արսեն Լյուպենը վերափոխումների վարպետ է և հաճախ է փոխում իր դիմագծերը, մազերի գույնը, հագուստի ոճն ու նույնիսկ բնավորությունը։ Այդ պատճառով դժվար է հստակ նկարագրել նրան։ Միայն հայտնի է, որ հերոսը բավական բարեկազմ է, գեղեցիկ և արտասովոր ուժեղ, ինչն օգնում է նրա գողի մասնագիտությանը։
Բնավորություն
Արսեն Լյուպենը ցույց է տվել իր տաղանդն ու խելքը բազմաթիվ արկածներում՝ հանդես գալով ոչ միայն որպես կողոպտիչ, այլ նաև որպես դետեկտիվ և լուծելով մինչ այդ անլուծելի հանելուկներ, ինչը հաճախ զգալի շահույթ է բերել նրան։ Սակայն բացառված չեն նաև կերպարի ձախողումները, որոնցից նա դուրս է գալիս իր ունակությունների ու հաջողության շնորհիվ, ինչը ջենթլմեն-կողոպտիչին մոտեցնում է սվորական մարդու։ Դրանից բացի, հերոսն արժանանում է ընթերցողի համակրանքին իր բարոյական սկզբունքների շնորհիվ, որոնցից են սպանության բացառումն ու նուրբ քաղաքավարությունը կանանց հանդեպ։ Լյուպենը հաճախ կանանց օգնում է հաղթահարել դժվարին իրավիճակը, ավելին, նա հանուն կնոջ պատրաստ է հրաժարվել իր հանցագործ մտադրություններից։ Հերոսին խորթ չէ հայրենասիրությունը, ինչն առավել վառ արտահայտվում է այն դրվագներում, որոնցում ներկայացված գործողությունները տեղի են ունենում Առաջին համաշխարհային պատերազմի տարիներին։ Նա տանձնում է Ֆրանսիայի օգտին մի շարք դիվանագիտական գործընթացների պատախանատվությունը։ Դրանից բացի, Արսեն Լյուպենն ընդգրկվել է Արտասահմանյան Լեգեոնի կազմում և կռվել Ֆրանսիայի օգտին Հյուսիսային Աֆրիկայում («Վագրի ատամները»)։
Արտաքին հղումներ
Կատեգորիա:Գրական հերոսներ Կատեգորիա:Ֆիլմերի հերոսներ Կատեգորիա:Հորինված տղամարդիկ Կատեգորիա:Հորինված գողեր Կատեգորիա:Հորինված ֆրանսիացիներ Կատեգորիա:Հորինված հանճարներ
Մերի ՄակԴոնել
Կենսագրություն
Մերի ՄակԴոնելը ծնվել է Ուիլքս Բարե քաղաքում (Փենսիլվանիա նահանգում։ Մանկությունն ու երիտասարդությունն անցկացրել է Իտաքա քաղաքում (Նյու Յորք նահանգ)։ Ավարտել է Ֆրեդոնիայում Նյու Յորքին համալսարանը (ավարտել 1974 թվականին)։ Ավարտելուց հետո սովորում  է դերասանական վարպետության դպրոցում։ Հետո միացել է Լոնգ Ուորֆ (Long Wharf Theatre Company)  թատրոնի խմբին, որտեղ հանդես է եկել ավելին քան քսան տարի։
Կարիերա
1978 թվականին տեղի ունեցավ Մերի ՄակԴոնելի դեբյուտը` Նյու Յորքի թատրոնի բեմում, Սեմ Շեփարդի «Մոռացված երեխա» պիեսում։ 1980 թվականին  Էմիլի Մաննի «Նատյուրմորտ» պիեսում իր գործընկերներ Տիմոտի Նիրի և Ջոն Սփենսերի հետ արժանացավ «Obie» թատերական մրցանակին։
Դերասանուհին մասնակցել է այսպիսի բրոդվեյյան ներկայացումներում, ինչպիսիք են` «Արդարադատության պատիժ», Էմիլի Մանն, «Հայդի քրոնիկաները»`Ուենդի Վասսերստին (1990 թ.) և «Ամառ և ծուխ»` Թենիսի Վիլյամս, 1996։
Շուրջ տասը տարի ՄաքԴոնելը էպիզոդիկ դերեր է խաղացել կինոյում և հեռուստատեսությունում։ Էկրանի վրա նրա ամենահայտնի դերերից մեկը «CBS» ալիքի «Շտապ օգնության» հեռուստասերիալն էր (1984), որտեղ նա խաղացել է բժիշկներից մեկի դերը։
1990 թվականին, իր կարիերայի խոշոր ձեռքբերումն էր «Գայլերի հետ պարողը»  ֆիլմում աշխատանքը, որտեղ Մերին խաղացել սպիտակամորթ կնոջ դերը` ով որդեգրվել էր լակոտա ցեղի հնդկացիների կողմից։ 1991 թվականին իր «Բռունցքով կանգնածը» դերի համար Մերի ՄակԴոնելը  առաջադրվեց  «Օսկարի» մրցանակի` երկրորդ պլանի լավագույն դերասանուհու դերի համար։ 1992 թվականին, նա կրկին առաջադրվել է «Օսկարի», այս անգամ որպես առաջին պլանի դերասանուհի։
Առավել հայտնի դերերից մեկը խաղացել է 1990 թվալկանին։
2002 թվականին ՄաքԴոնելը արժանացել է Էմմիի` որպես հրավիրված դերասանուհի` Էլեոնոր Քարթերի դերի համար։ 2003-2009 թվականներին Մերի ՄակԴոնելը խաղացել է Լորա Ռոզլիի դերը` հրաշալի սերիալում, այնուհետև` «Աստղային հածանավ. Գալակտիկա» հեռուստասերիալում։ Այդ դերի համար նա 2009 թվականին արժանացել է «Սատուրն» մրցանակի` «Հեռուստասերիալի լավագույն դերասանուհի» անվանակարգում  ։
Անձնական կյանք
1984 թվականից ամուսնացած է դերասան Ռենդլ Մելոմի հետ։ Ունեն երկու երեխա. աղջիկը` Օլիվիան (ծնված` 1987 թվականին) և որդին` Մայքլը (ծնված` 1993 թվականին)։
Մրցանակներ
2009 Սատուրն մրցանակը լավագույն հեռուստատեսային դերասանուհի «Աստղային հածանավ. Գալակտիկա»  Նախագահ Լաուրա Ռոսլին։
Աղբյուրներ
Կատեգորիա:Անձինք այբբենական կարգով Կատեգորիա:Ապրիլի 28 ծնունդներ Կատեգորիա:1952 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Թատրոնի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացիներ իռլանդական ծագմամբ
(3092) Հերոդոտուս
(3092) Հերոդոտուս (Herodotus), աստերոիդ աստերոիդների գոտու արտաքին մասում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,532578 ա. մ., առավելագույնը մոտենում է 3,0996 ա. մ. հեռավորության վրա և հեռանում 3,9655 ա. մ. ։ Արեգակի շուրջ մեկ ամբողջական պտույտ է կատարում 2425,14 երկրային օրվա ընթացքում, իր ուղեծրով շարժվելով միջինում 0,148445 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,94° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Սեն Մեմ
Սեն Մեմ (Saint-Maime, Sant Maime), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04188։
Բնակչություն
Համայնքի բնակչությունը 2008 թվականին կազմում էր 844 մարդ։
Տնտեսություն
2007 թվականի տվյալներով 540 աշխատունակ տարիքի մարդկանցից (15-64 տարեկան) 388-ը տնտեսապես ակտիվ էին, 152-ը անգործ (ակտիվության ցուցանիշը 71,9 %, 1999 թվականին եղել է՝ 69,1 %)։ 388 աշխատունակ բնակիչներից 346-ը աշխատում էին (178 տղամարդ և 168 կին), անաշխատանք էին 42-ը (21 տղամարդ և 21 կին)։ 152 անգործ մարդկանցից 45-ը աշակերտներ կամ ուսանողներ են, 49-ը թոշակառու, 58-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ցրդուտի լեռնաշղթա
Կազմված է կավճի նստվածքահրաբխածին, պլիոցենի ու անթրոպոգենի հրաբխային ապարներից։ Կատարային մասը ժայռոտ է, լանջերը՝ զառիթափ՝ կտրտված բազմաթիվ հովիտներով, տեղ-տեղ կան սողանքներ ու քարաթափվածքևեր։ Ջրբաժան է Վեդի գետի Ցրդուտ և Ապիտակջուր վտակների միջև։ Լանդշաֆտը լեռնատափաստանային է, բարձրադիր գոտում՝ լեռնամարգագետնային։
Կատեգորիա:Արարատի մարզի լեռնաշղթաներ
Թավրիզ-Մազդոկյան բարբառ
Թավրիզ-Մազդոկյան բարբառ (նաև՝ Պարսկահայոց և Աստրախանի բարաբառ, Աստրախանի բարաբառ), հայերենի բարբառներից մեկը։ Ըստ ձևաբանական դասակարգման պատկանում է «ում» ճյուղին, ըստ բազմահատկանիշ վիճակագրական դասակարգման՝ արևելյան խմբակցության Արարատյան կամ հյուսիս–արևելյան բարբառախմբին։ Խոսվել է Հյուսիսային Կովկասում (Մոզդոկ, Ղզլար), այժմ կենդանի խոսակցական բարբառ է Իրանում (Էնզելիից մինչև Նոր Ջուղա)։
Բաղաձայնական համակարգը՝ երկաստիճան ձայնազուրկ։ Կատարվել է բաղաձայնական համակարգի առաջին տեղաշարժ, ձայնեղները խլացել են։ Գրաբարի հ>խ (հայր>խէր), տն>նն (մատնոց > մաննոց), ուա>իվա (շուար> շիվար) ևն ։
Անհնչյունափոխությամբ նման է Շամախիի բարբառին, ձևաբանական հատկանիշներով՝ Արարատյան բարբառին (բացառական և ներգոյական հոլովները կազմվում են համապատասխանորեն ից և ըմ վերջավորություններով՝ պանից, պանէրից, հայաթըմ, հայաթնէրըմ), իսկ որոշ հատկանիշներով՝ Մարաղայի (տես Մարաղայի բարբառ), Խոյի (տես Խոյի բարբառ) բարբառներին։ Վաղակատար դերբայը կազմվում է էր վերջավորությամբ, որի շրջուն ձևերում ր ընկնում է (ընկէր ա, բայց՝ ճանապար ա ընկէ)։ Անցյալ կատարյալում ջնջվել է բայերից ցոյական հիմքը (ասավ, կանաչավ, ասանք), իսկ եզակի առաջին դեմքը ստացել է մ (ասամ, տըվամ, տէսամ)։
Գոմշավար (գյուղ)
41.1°N, 44.91667°W
Գոմշավար (նաև Գոմշաջուր), լքված գյուղական բնակավայր Տավուշի մարզում։ 1950 թվականից առաջ Գոմշավարը փոքր համայնք էր, որը զբաղվում էր անտառային տնտեսությամբ։ 1926 թվականին ուներ 17 բնակիչ, իսկ 1970 թվականին՝ 580 բնակիչ ։
Ծանոթագրություններ
Կատեգորիա:Տավուշի մարզի լքված բնակավայրեր
Կիլովատտ-ժամ
Կիլովատտ-ժամ (կիլո և վատտ - ժամ), աշխատանքի և էներգիայի արտահամակարգային միավոր, հավասար է այն էներգիային, որն արտադրում է 1 կվտ հզորության էներգիայի աղբյուրը մեկ ժամվա ընթացքում։
Հայերեն կրճատ նշանակումն է կՎտ⋅ժ, կամ կՎտժ (միջազգային նշանակումը՝ kWh)։
Սահմանում
1 կվտ-ժ= 3, 6 • 106շ= 3, 6 • 1013 Էրգ։
1 կՎտ = 1000 Վատտ ⋅ 3600 ժամ = 3,6
Կիրառվում է հիմնականում էլեկտրատեխնիկայում։
Նկարագրություն
Պետք է նշել, որ ճիշտ ուղղագրությունում գրվում է «կՎտ⋅ժ» (հզորություն բազմապատկած ժամանակ)։ Սխալ «կՎտ/ժ» ձևը հաճախ հանդիպում է ԶԼՄ-ներում և նույնիսկ պաշտոնական փաստաթղթերում։
Թարգմանություններ է այլ չափումների
Էներգետիկ փոխանակման աղյուսակ՝ Հաճախ օգտագործվող.
Ծանոթագրություններ
Կատեգորիա:Չափման միավորներ
Դուբովայա Կորչմա
Դուբովայա Կորչմա (Дубова Корчма), գյուղ Ուկրաինայի Վոլինի մարզի Գորոխովի շրջանում։
2001 թվականի տվյալներով Դուբովայա Կորչմա գյուղում բնակվում էր 182 մարդ։ Բնակավայրը զբաղեցնում է 6,32 կմ² տարածք։ Բնակչության խտությունը կազմում էր 28,8 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր
Բոլտուտինո-1
Բոլտուտինո-1 (Болтутино-1), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 238 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
Աստերոիդների ցանկ (319601-319700)
Աստերոիդների ցանկ (319501-319600) * Աստերոիդների ցանկ * Աստերոիդների ցանկ (319701-319800)
Գրենդելբրուկ
Գրենդելբրուկ (Grendelbruch), համայնք Ֆրանսիայի Գրանդ Էստ մարզի Ստորին Հռենոս գավառում ։
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 33 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 825 աշխատունակ (15-64 տարեկան) բնակիչ, որոնցից ակտիվ էին 594-ը, իսկ ոչ ակտիվները` 231։ Ակտիվության ցուցանիշը կազմում է 72,0 %։ 594 աշխատունակ մարդկանցից աշխատել է 535 անձ (284 տղամարդ և 251 կին)։ Գործազուրկ են եղել 59 անձ (33 տղամարդ և 26 կին)։ 231 անաշխատունակներից 64-ը եղել են աշակերտներ կամ ուսանողներ, 106-ը` թոշակառուներ, իսկ 61-ը չեն աշխատել տարբեր պատճառներով ։
Ենթաշերտ
Ենթաշերտ (սուբստրատ), նվաճված ժողովրդի լեզվի տարրերը նվաճող ժողովրդի լեզվում։ Ենթաշերտի տեսությունն առաջ է քաշել իտալացի լեզվաբան Գ․ Ի․ Ասկոլին 19-րդ դարի 80-ական թվականների։ Ըստ այդ տեսության, յուրաքանչյուր լեզվում գոյություն ունեցող այն տարրերը, որոնք չեն բխում հիմք լեզվից և օտար լեզուներից փոխառություն չեն, բացատրվում են նվաճված ժողովրդի լեզվի մնացորդներով, օրինակ, ֆրանսերենում կան գալլեըենի մնացորդներ, հայերենում, ենթադրաբար, կան Հայաստանի հին բնիկների (ուրարտացիներ, խալդեր) լեզվի մնացորդներ։
Ենթաշերտի տեսությամբ զբաղվել են Մ․ Բարտոլին, Ցոլ․ Պոկորնին, Ա․ Մեյեն, Վ․ Բրյոնդաւը, սովետական լեզվաբաններ Վ․ Ի․ Աբանը, Բ․ Ա․ Սերեբրեննիկովը, Վ․ Ն․ Ցարցնան և ուրիշներ։
Կատեգորիա:Պատմահամեմատական լեզվաբանություն
Մալաթիոն
Մալաթիոն, ֆոսֆորօրգանական միջատասպան, գործում է որպես ացետիլխոլինէսթերազի ինհիբիտոր։ ԽՍՀՄ-ում հայտնի էր որպես կարբոֆոս, Նոր Զելանդիայում և Ավստրալիայում՝ մալդիսոն, իսկ Հարավային Աֆրիկայում՝ մերկապթոթիոն։
Թունաքիմիկատների օգտագործում
Մալաթիոնը թունաքիմիկատ է, որը լայնորեն օգտագործվում է գյուղատնտեսության, բնակելի տարածքների կանաչապատման, հանրային հանգստի վայրերում և հանրային առողջության վնասատուների դեմ պայքարի ծրագրերում, ինչպիսիք են մոծակների վերացումը ։
Ազդեցության մեխանիզմ
Մալաթիոնը ացետիլխոլինէսթերազայի արգելակիչ է,քիմիական նյութերի բազմազան ընտանիք։ Թիրախային օրգանիզմի մեջ ներծծվելուց հետո այն անդարձելիորեն կապվում է խոլինէսթերազ ֆերմենտի ակտիվ կենտրոնին սերինային մնացորդի հետ։ Ստացված ֆոսֆոէսթերային խումբը ամուր կապված է խոլինէսթերազի հետ և անդարձելիորեն արգելակում է ֆերմենտը, ինչը հանգեցնում է ացետիլխոլինի կուտակմանը սինապսում ։
Արտադրության մեթոդ
Մալաթիոնն առաջանում է դիմեթիլ դիթիոֆոսֆորական թթուն ավելացնելով դիէթիլ մալեատին կամ դիէթիլ ֆումարատին։ Միացությունը քիրալային է, բայց օգտագործվում է որպես ռացեմատ։
Բժշկական կիրառում
Մալաթիոնը ցածր չափաբաժիններով (0,5% պատրաստուկներ) օգտագործվում է որպես բուժում․
Ընդհանուր
Մալաթիոնը ունի ցածր թունայնություն։ Հոդվածոտանիների մոտ այն մետաբոլիզվում է մալաոքսոնի ,որը
Ըստ Միացյալ Նահանգների Շրջակա միջավայրի պաշտպանության գործակալության,ոչ մի հավաստի տեղեկություն չկա որ այն ցուցաբերում է քրոնիկական բացասական ազդեցություն առողջության վրա ։ 1981 թվականին Մալաթիոնը ցողվեց 1400 քառակուսի մղոն (3600 կմ2) տարածքի վրա՝ Կալիֆորնիայում միջերկրածովյան պտղաճանճերի բռնկումը վերահսկելու համար։ Քիմիական նյութի անվտանգությունն ապացուցելու համար,Կալիֆորնիայի պահպանության կորպուսի տնօրեն Բ. Տ. Քոլինզը հրապարակայնորեն կուլ է տվել մի բերան մալաթիոնի նոսր լուծույթ ։
Քաղցկեղածին
Մալաթիոնը IARC-ի կողմից դասակարգվում է որպես հավանական քաղցկեղածին (2A խումբ)։ Մալաթիոնը դասակարգվում է ԱՄՆ EPA-ի կողմից որպես «քաղցկեղածինություն հուշող ապացույց» ։ Այս դասակարգումը հիմնված էր մկների և էգ առնետների մոտ չափազանց մեծ չափաբաժիններով լյարդի ուռուցքների առաջացման և առնետների մոտ բերանի և քթի հազվագյուտ ուռուցքների առկայության վրա, որոնք առաջացել են շատ մեծ չափաբաժինների ենթարկվելուց հետո։ Օրգանոֆոսֆատների ազդեցությունը կապված չէ Հոջկինի լիմֆոմայի հետ։ Որպես ֆումիգանտ օգտագործվող մալաթիոնը կապված չէ քաղցկեղի առաջացման ռիսկի հետ։ 1993-ից 1997 թվականներին, որպես գյուղատնտեսական առողջության ուսումնասիրության մաս, մալաթիոնի ազդեցության և քաղցկեղի միջև հստակ կապ չի գրանցվել ։
Երկկենցաղներ
Մալաթիոնը թունավոր է գորտի,շերեփուկների համար ։
Ծանոթագրություն
Կատեգորիա:Ացետիլխոլինէսթերազայի պաշարիչներ Կատեգորիա:Միջատասպաններ Օրգանոֆոսֆատային միջատասպաններ Կատեգորիա:Ինսեկտիցիդներ
Բույսերի ծերատում
Բույսերի ծերատում, բույսերի ընձյուղների ծայրամասերը կամ վերին ընձյուղները կտրելը՝ գլխավոր ցողունի և կողային ճյուղավորությունների հետագա աճը դադարեցնելու, պտղի կազմավորումը բարելավելու և հասունացումն արագացնելու նպատակով։
Գործնականում հայտնի են
Բույսերը ծերատում են ձեռքով կամ հատուկ մեքենաներով, ինչպես նաև քիմիական եղանակով։ Բամբակենու, խաղողի վազի, որոշ հատիկընդեղեն, բանջարաբոստանային մշակաբույսերի համար ծայրատումը խնամքի պարտադիր միջոցառում Է։
Բամբակենու ծայրատումը կատարվում է նախքան զանգվածային ծաղկումը։ Դա արագացնում է ընձյուղների հասունացումը, բարձրացնում ընդհանուր բերքի քանակը, բարելավում թելի հումքի որակը։
Խաղողի վազի ծայրատումն արագացնում է ընձյուղների հասունացումը, բարձրացնում ցրտադիմացկունությունը, ապահովում լուսավորության, ջերմության և օդի մուտքը, որի շնորհիվ հատապտուղները խոշորանում են, ու ավելանում է շաքարայնությունը։ Խաղողի վազը ծերատում են այն ժամանակ, երբ ընձյուղների աճը դանդաղում է։ Որոշ մշակաբույսերի համար (կերակրային բակլա) ծայրատումը կիրառվում Է պտուղների հասունացումն արագացնելու նպատակով։
Կատեգորիա:Բուսաբուծություն և այգեգործություն
Մամեդ (Դիադինի գավառ)
Մամեդ, գյուղակ Արևմտյան Հայաստանում, Էրզրումի վիլայեթի Դիադինի գավառակում ։ Գտնվում էր Արածանիի վերին հոսանքի ձախ կողմի Չամեբուբու վտակի աջ ափին, Դիադին քաղաքից 12 կմ հարավ-արևմուտք։
Գյուղակի շուրջ կային անտառներ։
Տնտեսություն
Բնակչության հիմնական զբաղմունքը անասնապահությունն էր ։
Կապիտանի աղջիկը (մուլտֆիլմ)
«Կապիտանի աղջիկը», ռուսական տիկնիկային անիմացիոն ֆիլմ, նկարահանվել է «Անիմոս» ընկերության կողմից 2005 թվականին։ Մուլտֆիլմի ռեժիսոր Եկատերինա Միխայլովան «Ռուսական դասականը՝ երեխաների համար» ծրագրի շրջանակներում ստեղծել է Պուշկինի «Կապիտանի աղջիկը» պատմվածքի էկրանավորումը։ Ֆիլմի պրեմիերան տեղի է ունեցել 2006 թվականին Սուզդալում՝ «Անիմացիոն ֆիլմի բաց ռուսական փառատոնի» շրջանակներում։ Ֆիլմը նկարահանվել է Կինեմատոգրաֆիայի և մշակույթի պետական դաշնային գործակալության ֆինանսավորմամբ։
Սյուժե
Ֆիլմի գործողությունները սկսվում են Պուգաչովի մահապատժի տեսարանով։ Ականատես պալատական Պյոտր Գրինյովը հիշում է, թե ինչպես էր բուք ու բորանի ժամանակ իր հավատարիմ ծառա Սավելյիչի հետ շեղվել ճանապարհից, և ճիշտ ճանապարհը նրանց ցույց էր տվել մի անծանոթ մորուսավոր տղամարդ։ Ի նշան երախտագիտության՝ Պյոտր Սերգեևիչը նրան նվիրել էր իր նոր, նապաստակի մորթուց պատրաստված քուրքը։
Այնուհետև հիշողությունները Գրինյովին տանում են կայազոր, որտեղ նա պետք է ծառայեր։ Այստեղ կյանքը նրան կապում է պարզամիտ պարետի` կապիտան Միրոնովի, նրա աղջկա` քչախոս և վախվորած Մաշայի, ինչպես նաև պորուչիկ Շվաբրինի հետ, որն ընկերոջից վերածվում է հակառակորդի, այնուհետև` դավաճանի։
Պուգաչովի՝ պահակազորից փախչելու և կայազորում հայտնվելու դրվագները հեքիաթային լինելու հետ մեկտեղ իրական են, համենայն դեպս` գլխավոր հերոսի հիշողություններում։ Ապստամբը նրա հիշողությունում երբեմն հառնում է որպես խռովարար` արդեն ծանոթ քուրքով, երբեմն էլ վերածվում է գայլի։
Ֆիլմի գլխավոր դրվագը Մաշայի հետևից Գրինյովի՝ կայազոր վերադառնալն է։ Պուգաչովը հավանություն է տալիս Մաշայի գնալուն, բայց երդմնազանց Շվաբրինը մատնում է խմբապետին ասելով, որ այդ աղջիկը նրա գլխատած կապիտան Միրոնովի աղջիկն է, ինչի մասին Պյոտր Անդրեևիչը լռում էր։ Որոշման կայացումը տևում է մի քանի վայրկյան։ Վերջապես Պուգաչովը հայտնում է իր որոշումը. «Գլխատել, ուրեմն գլխատել, ներել, ուրեմն ներել», և ազատ է արձակում սիրահարներին։
Արտաքին հղումներ
Կատեգորիա:Ռուսական մուլտֆիլմեր Կատեգորիա:2005 մուլտֆիլմեր Կատեգորիա:Ալեքսանդր Պուշկինի ստեղծագործությունների էկրանավորումներ
Կաստալ Մաաֆ
Կաստալ Մաաֆ (قسطل معاف), քաղաքատիպ ավան Սիրիայի Արաբական Հանրապետության հյուսիս-արևմուտքում՝ Լաթակիայի մարզում։ Լաթակիայի գավառում համանուն շրջանի վարչական կենտրոնն է։ Քաղաքն ունի 4,665 բնակչություն։
Աշխարհագրություն
Քաղաքն գտնվում է մարզի հյուսիսարևմտյան մասում, մոտակա բնակավայրերն են հարավում՝ Լաթակիա, հյուսիսում՝ Քեսաբ, հարավում՝ Մաշկիտա և Այն ալ-Բայդա, արևելքում՝ Ռաբիա։ Ամենամոտ քաղաքացիական օդանավակայանն Բասիլ ալ-Ասադի անվան միջազգային օդանավակայանն է, որը գտնվում է Լաթակիայում։
Բնակչություն
2004 թվականի պաշտոնական մարդահամարի տվյալներով քաղաքի բնակչությունն կազմում է 585 մարդ։ Իսկ համանուն շրջաննի բնակչություն իր 19 բնակավայրերով կազմում է 30,959 մարդ ։ Հիմնական մեծամասնությունը մուսուլմաններ են՝ ալավիներ ։
Ծանոթագրություններ
Կատեգորիա:Սիրիայի ավաններ Կատեգորիա:Լաթակիայի գավառ
Մազրղա
Մազրղա (Marzığı), գյուղ ներկայիս Ադրբեջանական Հանրապետության Եվլախի շրջանում։
Ծանոթագրություններ
Կատեգորիա:Եվլախի շրջանի բնակավայրեր
Օլյու դ’Ագուա
Օլյու դ’Ագուա (Olho d'Água), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Պիանկոյի գավառի կազմի մեջ։ Բնակչությունը կազմում է 6886 մարդ (2006 թվականի տվյալներով)։ Գրավում է 596,123 կմ2 տարածք։ Բնակչության խտությունը՝ 11,6 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Կոնստանտովկա
Կոնստանտովկա (Костянтівка), գյուղ Ուկրաինայի Խարկովի մարզի Զմիյովի շրջանում։ Բնակավայրը նախկինում նաև անվանվել է Կոնստանտինովկա։ Հիմնադրվել է 1661 թվականին։
2001 թվականի տվյալներով Կոնստանտովկա գյուղում բնակվում էր 424 մարդ։ Բնակավայրը զբաղեցնում է 1955 կմ² տարածք։ Բնակչության խտությունը կազմում էր 216,88 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զմիյովի շրջանի բնակավայրեր Կատեգորիա:Ուկրաինայի գյուղեր Կատեգորիա:1661 թվականին հիմնադրված բնակավայրեր
Գինեձոր (գետ)
Ծանոթագրություններ
Կատեգորիա:Շիրակի մարզի գետեր
Կոպոդիմոնտե
Կոպոդիմոնտե ( Capodimonte), վարչաշրջան Իտալիայում, գտնվում է Լացիո մարզի Վիտերբո գավառում ։
Բնակչությունը 1686 մարդ (ըստ 2001 թվականի տվյալների), բնակչության խտությունը կազմում է 7,53 մարդ/կմ²։ Տարածքը կազմում է 61,25 կմ²։ Փոստային ինդեքս՝ 01010։ Հեռախոսային կոդ՝ 0761։
Բնակչության հովանավորը համարվում է Սեբաստիանը (San Sebastiano)։ Ամեն տարի հունվարի 20-ին նշվում է այդ տոնը։
Ծանոթագրություններ
Կատեգորիա:Իտալիայի բնակավայրեր
Սոմոնտին
Սոմոնտին (իսպ.` Somontín) մունիցիպալիտետ Իսպանիայում` Ալմերիա պրովինցիայում (Անդալուսիա ինքնավար մարզում)։ Մունիցիպալիտետը գտնվում է Վալե դել Ալմանսորա շրջանում։ Զբաղեցնում է 19 կմ2 տարածք։ Բնակչությունը՝ 525 մարդ (2010 թվականի տվյալներով)։ Գտնվում է պրովինցիայի վարչական կենտրոնից 116կմ հեռավորության վրա։
Արտաքին հղումներ
Կատեգորիա:Ալմերիա պրովինցիայի բնակավայրեր Կատեգորիա:Անդալուսիայի բնակավայրեր
Սլոուտ
Սլոուտ (Слоут), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Սլոուտ գյուղում բնակվում էր 1 738 մարդ։
Արտաքին հղումներ
Կատեգորիա:Ուկրաինայի Սումիի մարզի Գլուխովի շրջանի բնակավայրեր Կատեգորիա:Ուկրաինայի գյուղեր
Գժոյի գետ
Գժոյի գետ, գետ Հայաստանի Գեղարքունիքի մարզում, Երփնաձոր գետի օժանդակը։ Սկիզբ է առնում Սանդուխտասար լեռան հյուսիսարևելյան լանջերից և Մաքենիս գյուղի հարավային եզրում միախառնվում մայր գետին։ Երկարությունը 11 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Երփնաձոր գետի վտակներ
Բաշնեֆտ Ուֆայի նավթի վերամշակման գործարան
Բաշնեֆտ Ուֆայի նավթի վերամշակման գործարան, Բաշնեֆտ բաժնետիրական նավթային ընկերության մասնաճյուղ, Ուֆայում գտնվող նավթի վերամշակման արդյունաբերական ձեռնարկություն։
Գործարանի պատմություն
Գործարանի շինարարությունը սկսվել է 1935 թվականին։ Պաշտոնապես բացվել է 1937 թվականին։ Շարք է մտել 1936 թվականին բացված Իշիմբաևի նավթավերամշակման գործարանից հետո։
1938 թվականին գործարանը տվել է առաջին ուղիղ առաքման 117 տոննա բենզինը։ 1939 թվականին ավարտվել է գործարանի առաջին հերթի շինարարությունը։ 1940-ական թվականների վերջին գործողների շարք են մտցվել երկրորդ հերթի, երրորդ հերթի սարքավորումները։ Հայրենական մեծ պատերազմի տարիներին գործարանը ռազմաճակատին վառելիք է մատակարարել։
Պատերազմից հետո գործարանում իրականացվեց կատալիտիկ կրեկինգի, վառելիքի ջրամաքրման, ալյումինասիլիկատային կատալիզատորի արտադրության նոր տեխնոլոգիական պրոցեսների յուրացում։
1959 թվականին գործարանում ԽՍՀՄ-ում առաջին անգամ յուրացվել է բարձրածծմբային նավթի վերամշակումը։ 1970 թվականին տեղի ունեցան նավթի վերամշակման սարքավորումների արմատական վերակառուցումներ, կառուցվեցին նոր տեխնոլոգիական սարքավորումներ (ռիֆորմինգի Л-35-5, ГИПХ-105 կատալիտիկ սարքավորումներ պղնձաքրոմային կատալիզատորների, իներտ գազի, պարզ ծծմբի արտադրության համար), որոնք ապահովում էին հզորության մեծացումը և արտադրանքի որակի բարելավումը։
1970-1975 թվականներին գործող սարքավորումների շարք մտան տեղնիկական ջրածնի արտադրության ЭЛОУ-АВТ-6, դիզելային վառելիքի ջրամաքրման սարքավորումները։ 1980-1985 թվականներին գործարանը Բաշկիրիայում առաջինը սկսեց վերամշակել Օրենբուրգի և Կարաչագանակի հանքատեղերի կոնդենսատները։ Այդ ժամանակ է գործարանը նախաձեռնել Նովոալեքսանդրովկա գյուղի տեղափոխումն այն պատճառով, որ նորակառույց կոմերիտական բնակավայրը (հին հիշատակությամբ «5-րդ ճամբար») հայտնվել էր նոր նավթավերամշակման վայրերից երեք կիլոմետրանոց սանիտարական գոտում և ԽՍՀՄ Նավթային արդյունաբերության նախարարության նորմերի համաձայն բնակիչները դուրս են բերվել ավելի անվտանգ վայր։
1995 թվականին ներկայացվել է հնացած և ֆիզիկապես մաշված սարքավորումների փոխարեն ներմուծվել է G-43-107M/1 կատալիտիկ կկրեկինգի համալիրը, ինչը թույլ է տվել բարձրացնել նավթի վերամշակման խորությունը և բարձր օկտանային բենզինների արտադրությունը։ 2008 թվականին, ըստ Իզոմալկ-2 տեխնոլոգիայով կառուցվել է պենտան-հեքսանային ֆրակցիաների իզոմերիզացիաների սարքավորումը` ըստ հեքսանների ռեցիկլի սխեմայով։
2009 թվականին խոշորագույն ընկերությունների ցանկում գործարանը զբաղեցրել է 319-րդ տեղը։
Ներկա դրություն
Ուֆայի նավթի վերամշակման գործարան ԲԲԸ-ի հիմնադիր կապիտալը կազմել է 619,277 մլն ռուբլի (2008 թվականին). Այս նույն ժամանակաշրջանում գործարանը վերամշակել է 6,148 մլն տոննա նավթ։
Վերամշակման համար գործարան մտնող հումքը հիմնականում Արևմտյան Սիբիրից է (մոտ 50 %), Բաշկիրիայից (մոտ 40 %) և հումքի 10%-ը կազմում է գազային կոնդենսատը։
Սոոմա
Սոոմա (Soomaa rahvuspark), զբոսայգի Էստոնիայի Վիլյանդիմաա նահանգում։ Սոոմա զբոսայգին ստեղծվել է 1993 թ.-ի դեկտեմբերի 8-ին՝ ճահճային տարածքների, անտառների ու մարգագետինների պահպանման համար։ Զբոսայգու բառացի թարգմանությունը էստոներենից նշանակում է «ճահիճների երկիր»։ Այն զբաղեցնում է 390 կմ² տարածք և մեծության առումով Էստոնիայում երկրորդն է Լահեմմա զբոսայգուց հետո։ Սոոմա զբոսայգում գտնվում են բազմաթիվ ճահիճներ, որոնք սնվում են Պյառնու գետի վտակներով։ Այստեղ է գտնվում նաև հանրահայտ Կուրեսսո ճահիճը, 524 բուսատեսակ, 172 թռչնատեսակ, այդ թվում՝ արձիվներ, ինչպես նաև 46 տեսակ կաթնասուններ, այդ թվում՝ եղջերու, կուղբ, գայլ, արջ։
Արտաքին հղումներ
Կատեգորիա:Էստոնիայի աշխարհագրություն Կատեգորիա:Էստոնիայի բնություն
Մալոկուրազովո
Մալոկուրազովո (Малокуразово, Бөләкәй Ҡураз), գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմել է 203 մարդ։
Աշխարհագրական դիրք
Հեռավորությունը մինչև ՝
Բնակչություն
Բնակչությունը 2009 թվականին գրանցված տվյալներով կազմել է 203 մարդ, 2010 թվականին գրանցված տվյալներով՝ 150 մարդ։
Ազգային կազմ
2002 թվականի մարդահամարի համաձայն գերակշռող ազգությունը մարիներ են (97%)։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կալտասինսկի շրջանի բնակավայրեր
Նյուտոն (չափման միավոր)
Նյուտոն (նշանակումը՝ Ն), ուժի չափման միավոր Միավորների միջազգային համակարգում։ Ընդունված միջազգային անվանումը - newton (նշանակումը՝ N).
Ելնելով Նյուտոնի երկրորդ օրենքից այն որոշվում է որպես ուժ, որը 1 վ-ի ընթացքում փոխում է 1 կգ զանգվածով մարմնի արագությունը 1 մ/վ-ով այդ ուժի կիրառման ուղղությամբ։ Այսպիսով, 1 Ն = 1 կգ·մ/վ2.
Միավորը այսպես է կոչվել անգլիացի ֆիզիկոս Իսահակ Նյուտոնի պատվին, որը հայտնաբերել է շարժման օրենքները և կապել է ուժի, զանգվածի և արագացման հասկացությունները։ Իր աշխատություններում, սակայն, Իսահակ Նյուտոնը չէր օգտագործում ուժի չափման միավոր, դիտարկելով այն որպես վերացական երևույթ ։ Ուժի չափումը նյուտոններով սկսեցին մեծ գիտնականի մահվանից ավելի քան երկու հարյուր տարի անց, երբ ընդունվեց ՍԻ համակարգը։
Այլ միավորների հետ կապը
Այլ չափման միավորների հետ նյուտոնը կապում են հետևյալ արտահայտությունները՝
Ծանոթագրություններ
Կատեգորիա:Ուժի չափման միավորներ Կատեգորիա:Միավորների միջազգային համակարգ
Կիլմես
Կիլմես (Quilmes), քաղաք Բուենոս Այրես մարզում։ Հիմնադրվել է 1666 թվականին։ Բնակչությունը 189 578 մարդ 2001 թվականի հաշվարկներով։
Արիեն Ռոբեն
Արիեն Ռոբեն, նիդերլանդացի ֆուտբոլիստ, կիսապաշտպան։ Շահել է չորս պետությունների չեմպիոնատները՝ Նիդերլանդներ, Անգլիա, Իսպանիա և Գերմանիա։
2010 և 2012 թվականներին եղել է Լիգայի չեմպիոնատի ֆինալիստ, իսկ 2012/13 թվականների չեմպիոնների Լիգայում հաղթող։ 2012/13 թվականների ՈՒԵՖԱ-ի չեմպիոնների Լիգայում եղել է մրցախաղի լավագույն ֆինալիստ խաղացող ։ 2010 թվականի աշխարհի չեմպիոնատում եղել է արծաթե մեդալակիր, իսկ 2014 թվականի չեմպիոնատում՝ բրոնզե։ 2014 թվականի աշխարհի չեմպիոնատի ժամանակ Ռոբենը սահմանել է արագության ռեկորդ՝ արագությունը հասցնելով մինչև 37 կմ/ժ։
Խաղարկային կարիերա
Ռոբենը ծնվել է Բեդյում քաղաքում։ Նա սկսել է իր խաղային կարիերան տեղի «Բեդյում» թիմում։ «Բեդյում»-ում Ռոբենը մարզվում էր հոլանդացի մարզիչ Վիլոմ Կուրվերոմի ստեղծած մեթոդով, որը հետագայում անվանվեց նրա պատվին ։ Ռոբենի խաղը և նրա ունակությունները գրավեցին տեղի «Գրովիգեն» ակումբի ուշադրությունը, որի հետ Արիենը ստորագրեց իր առաջին պրոֆեսիոնալ պայմանագիրը։
«Գրոնիգեն» ակումբ
Սկսած 1999-2000 թվականներից Ռոբենը սկսեց հարմարվել մարզումներին՝ երիտասարդական ակումբի կազմին։ 2000 թվականի նոյեմբերին Ռոբենը առաջին անգամ հրավիրվեց հիմնական կազմ Նիդեռլանդների առաջնությունում «Թվենտե»ի դեմ խաղում, բայց խաղադաշտ դուրս չի գալիս։ 2000 դեկտեմբերի 3-ին «Վալվեյկո»ի դեմ առաջնությունում Ռոբենը Գրոնիգենի կազում փոխարինեց 79-րդ րոպեում վնասվածք ստացած Լեոնարդին։ Հաջորդ մրցաշրջանների ընթացքում Ռոբենը նվաճեց հիմնական տեղ Գրոնիգենի կազմում, և անցակցրեց 18 հանդիպում՝ խփելով 2 գնդակ ։ Իր մրցաշրջանի ավարտին Ռոբենն առաջին անգամ համարվեց Գրոնիգենի լավագույն խաղացող։ Հաջորդ մրցաշրջանում Ռոբենը անցկացրեց 28 հանդիպում, խփելով 6 գնդակ ։ 2002 թվականի ամռանը ՊՍՎ (Էյնդհովեն) ակումբը գնեց Ռոբենին, նրա տրանֆերի համար վճարելով Վինգերին 3.9 միլիոն ֆունտ ։
ՊՍՎ
Առաջին մրցաշրջանում Ռոբենն անցկացրել է 33 խաղ, և խփել է 12 գնդակ ։ Մրցաշրջանի ավարտին նրան և հարձակվող Մատեյա Կեժմանոմին անվանեցին տարվա լավագույն ֆուտբոլիստ, որի հետ Ռոբենը ստեղծեց հարձակման մեթոդ, և ՊՍՎ-ի երկրպագուների կողմից անվանվեց «Բեթմենը և Ռոբենը»։ Այս երկու հարձակվողները օգնեցին ՊՍՎ-ին հաղթել Հոլանդիայի առաջնությունը, որի ավարտին Ռոբենը ստացավ «Նիդեռլանդների տարվա ֆուտբոլային տաղանդ» կոչումը և «Իոհան Կրյոֆի» մրցանակը ։ Հաջորդ տարի ՊՍՎ-ի կազմում Ռոբենը դարձավ արծաթե մեդալակիր Հոլանդիայի առաջնությունում։ Հաջորդ մրցաշրջանում Ռոբենը մեկնեց Անգլիա, որտեղ հանդիպեց Մանչեստր Յունայթեդի գլխավոր մարզից Ալեքս Ֆերգյուսի հետ։ Մանչեսթրը շարունակում էր պայքարել Ռոբենի տրանֆերի համար, առաջարկելով 7 միլիոն եվրո, բայց այս գումարը չէր համոզում ՊՍՎ-ի նախագահին՝ Հարի վան Ռայ-ին, որն ասաց. «Այդ գումարով դուք կարող եք միայն գնել Ռոբենի ստորագրությամբ որևէ մարզաշապիկ»։ Մի քանի օր անց, անգլիական մեկ այլ ակումբ՝«Չելսի»ն առաջարկեց Ռոբենի համար 18 միլիոն եվրո, որը գոհացրեց ՊՍՎ ակումբի ։ Մրցաշրջանի ավարտը Ռոբենի համար անհաջող էր՝նա վնասում է ծունկը, որի պատճառով բաց է թողնում մի քանի խաղ ։ Ամբողջ առաջնությունում նա անցկացրեց 23 խաղ խփելով 5 գնդակ ։
Ուլրիկա Պաշ
Ուլրիկա "Ուլա" Ֆրեդրիկա Պաշ (Ulrika Fredrika Pasch, ), շվեդ ռոկոկո ոճի նկարիչ, մանրանկարիչ։ Շվեդիայի գեղարվեստի թագավորական ակադեմիայի անդամ։
Կենսագրություն
Ուլրիկա Պաշը ծնվել է 1735 թվականին Ստոկհոլմում՝ նկարիչ Լորենց Պաշ ավագի և Աննա Հելենա Բեքմանի ընտանիքում։ Նրա պապը՝ նկարիչ Դանվարտ Պաշը (ծնվ. 1727), Լյուբեկից գաղթել էր Շվեդիա։ 1727 թվականին պապի մահից հետո ընտանեկան ստուդիան ղեկավարել է նրա հայրական տատիկ Յուդիթ Լարսդոտերը, մինչև 1734 թվականին այն վերցրել է նրա հորեղբայր Յոհան Պաշը ։
Ուլրիկա Պաշը և նրա եղբայրը նկարչություն են սովորել իրենց հորից։ Ի տարբերություն քրոջը՝ Հեդվիգ Լովիսա Պաշի (1744-1796), Ուլրիկան վաղ տարիքից դրսևորել է իր նկարչական տաղանդը։ Հեդվիգ Լովիսան երբեք նկարիչ չդարձավ, թեև նշվում է, որ նա թողել է մի քանի նկարներ ։ 1752-1766 թվականներին Ուլրիկայի եղբայրը արվեստի դասեր է առել արտերկրում։ Այդ ժամանակաշրջանում հոր ստեղծագործական գործունեությունը նվազում է, քանի որ նա չէր հարմարվում նոր ռոկոկո ոճին, և ընտանիքը տնտեսական դժվարություններ ուներ։ 1756 թվականին, մոր մահից հետո, Ուլրիկա Պաշը մոր մորաքրոջ այրի ամուսնու՝ ոսկերիչ Գուստաֆ Շտաֆել ավագի տանն աշխատել է որպես տնային տնտեսուհի, ով թույլ է տվել Ուլրիկային ազատ ժամանակ զարգացնել իր գեղարվեստական տաղանդը, և Ուլրիկան սկսել է նկարել և դրամ վաստակել։ Տնային տնտեսուհի դառնալու տարում նա սկսել է պատվերներ ընդունել որպես նկարչուհի։ Շուտով, որպես պրոֆեսիոնալ դիմանկարիչ, կարողացավ աջակցել հորն ու քրոջը, հաջորդության հասավ և հաճախորդներ ձեռք բերեց, քանի որ դիմանկարների համար մատչելի գներ էր պահանջում ։ Ուլրիկան կարողացավ տեղափոխվել իր սեփական բնակարան և ստուդիա բացեց և շուրջ տասը տարի շարունակում էր աջակցել ընտանիքին։
1766 թվականին Ուլրիկայի եղբայրը՝ Լորենց Պաշ կրտսերը վերադարձել է Ստոկհոլմ և քրոջ հետ միասին աշխատել նույն ստուդիայում, իսկ նրանց քույրը` Հեդվիգ Լովիսը, զբաղվել է տնային տնտեսությամբ ։
Ուլրիկա Պաշը նկարել է եղբոր նկարների մանրամասները, որոնք եղբոր համար ձանձրալի են եղել, հատկապես տեքստիլի և հագուստի մանրամասները։ Պաշն ակտիվ և հաջող կարիերա է ունեցել մինչև մահ։ Նրան հաճախ պատվերներ են տվել արքայական պալատի և արիստոկրատիայի անդամները։ Պաշն աչքի է ընկել համեստ բնավորությամբ, որպես մեղմ և հումորային մարդ, ով հեշտությամբ է հարմարվել ցանկացած իրավիճակի ։
Շվեդիայի գեղարվեստի թագավորական ակադեմիա
Շվեդիայի գեղարվեստի թագավորական ակադեմիան հիմնադրվել է 1773 թվականին։ Նույն տարում ակադեմիան ընդունել է 15 անդամներ։ Պաշը եղել է այդ տարում անդամագրված միակ կինը ։ Ի տարբերություն արական սեռի գործընկերների, Ուլրիկան, չնայած կրկնվող բողոքներին, երբեք կենսաթոշակ չստացավ թագից։
Ուլրիկան մասնակցել է ակադեմիայի ցուցահանդեսներին։ Մինչև 19-րդ դարը եղել է Շվեդիայի ամենահայտնի և հաջողակ կին նկարիչը։
Ծանոթագրություններ
Կատեգորիա:Շվեդ նկարչուհիներ Կատեգորիա:Շվեդիայի գեղարվեստի թագավորական ակադեմիայի անդամներ
Սեն Միշել լ’Օբսերվատուար
Սեն Միշել լ’Օբսերվատուար (Saint-Michel-l'Observatoire, Sant Miquèu de l'Observatòri), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ֆորկալկե կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04192։
Բնակչություն
Համայնքի բնակչությունը 2008 թվականին կազմում էր 1113 մարդ։
Տնտեսություն
2007 թվականի տվյալներով 688 աշխատունակ տարիքի մարդկանցից (15-64 տարեկան) 488-ը տնտեսապես ակտիվ էին, 200-ը անգործ (ակտիվության ցուցանիշը 70,9 %, 1999 թվականին եղել է՝ 70,1 %)։ 488 աշխատունակ բնակիչներից 449-ը աշխատում էին (242 տղամարդ և 207 կին), անաշխատանք էին 39-ը (12 տղամարդ և 27 կին)։ 200 անգործ մարդկանցից 34-ը աշակերտներ կամ ուսանողներ են, 94-ը թոշակառու, 72-ը չէին աշխատում այլ պատճառներով ։
Girls in the Hood
Girls in the Hood, ամերիկացի ռեփեր Megan Thee Stallion-ի սինգլը, որ թողարկվել է 2020 թվականի հունիսի 26-ին 1501 Certified, 300 Entertainment և Warner Music լեյբլներում ։ Այն գրել են Անդրեյ Յանգը, Բոբի Սեշնսը, Էրիկ Ռայտը, Իլյո Ֆրեյզերը, Մեգան Փիթը, Օ’Շի Ջեքսոնը և Սքոթ Ստորչը ։
Սեն Միշել լ’Օբսերվատուար
Արտաքին հղումներ
Կատեգորիա:Ֆրանսիայի համայնքներ
Land Rover Range Rover
Range Rover, Land Rover ընկերության կողմից արտադրվող լիաչափ, լիաքարշ լյուքս ամենագնաց ։ Հանդիսանում է ընկերության առաջատար մոդելը։ Range Rover-ի արտադրությունը սկսվել է 1970 թվականից, այսօր թողարկվում են չորրորդ սերնդի ավտոմեքենաները։ Land Rover-ը ընդլայնել է իր Range Rover տեսականին` ներառելով երեք առանձին մոդել` Range Rover Evoque, Range Rover Sport և Range Rover Velar։
Երրորդ սերունդ
Երրորդ սերնդի Range Rover-ը (L322, 2002-2012) հայտնվել է 2002 թվականին և արտադրվել ավելի քան 10 տարի։ Մշակվելով և կառուցվելով BMW-ի կողմից՝ այս մեքենան պարունակում է նույն բաղադրիչները և համակարգերը (Էլեկտրոնիկա, կառավարման բլոկներ և այլն), որոնք ունի E38 ավտոմեքենան։ Այնուամենայնիվ, նախքան L322 սերնդի՝ սերիական արտադրության մեկնարկը Land Rover-ը արդեն հասցրել է վաճառել է 2 տարի։
Երրորդ սերնդի Range Rover-ի (L322) առաջին թողարկումները 2002-2005 թվականներին համալրվել են BMW-ի շարժիչներով՝ 4,4 լիտր բենզին (M62B44) ծավալով և 3․0 լիտր դիզել (M57) ծավալով։